Fēlikss Baumgartners
Fēlikss Baumgartners (vācu: Felix Baumgartner; dzimis 1969. gada 20. aprīlī) ir austriešu izpletņlēcējs. 2012. gada 14. oktobrī Baumgartners veica lēcienu no vairāk nekā 39 km augstuma, sasniedzot maksimālo ātrumu 1357,64 km/h (377,12 m/s; Maha skaitlis: 1,25), viņš tādējādi kļuva par pirmo personu, kas pārsniegusi brīvajā kritienā skaņas ātrumu. Ar šo lēcienu austrietis laboja trīs pasaules rekordus.